CELEX: C2004/262/106
Language: sl
Date: 2004-10-23 00:00:00
Title: Zadeva T-354/04: Tožba Gaetana Petralia proti Komisiji Evropskih skupnosti, vložena dne 25. avgusta 2004

23.10.2004   
            
            
               SL
            
            
               Uradni list Evropske unije
            
            
               C 262/58
            
         Tožba Gaetana Petralia proti Komisiji Evropskih skupnosti, vložena dne 25. avgusta 2004
   (Zadeva T-354/04)
   (2004/C 262/106)
   Jezik postopka: italijanščina
   Gaetano Petralia, ki ga zastopa, Carlo Forte, l'avvocato, je dne 25. avgusta 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo organa, pooblaščenega za sklepanje pogodb o zaposlitvi, z dne 7. oktobra 2003 o njeni razvrstitvi v naziv B 5, plačilni razred 3;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Tožeča stranka v tej zadevi, ki je bila izbrana na osnovi obvestila o zaposlitvi začasnih uslužbencev s področja informatike in in pomočnikov za vodenje tehnološkega raziskovalnega in razvojnega dela, kategorija B, COM/R/B/02/1999, nasprotuje odločbi organa, pooblaščenega za sklepanje pogodb o zaposlitvi, ki jo dokončno razvršča v naziv B 5, plačilni razred 3.
   Tožeča stranka se je udeležila izbirnega postopka pod predpostavko, da bo, kot izhaja iz naslova VII(2) obvestila, na podlagi njenih poklicnih izkušenj eventualno prišla do zaposlitve začasne uslužbenke in torej v naziv B 3 ali B 4, plačilni razred 3.
   V utemeljitev svojega zahtevka tožeča stranka predvsem navaja, da gre v tem primeru za napako v presoji njene poklicne vrednosti.
   Poleg tega gre za kršitev načela zaupanja v pravo in dolžnosti utemeljitve upravnih predpisov.